safouaneb/arywiki huggingface dataset:
كاس إفريقيا د لكورة د لعيالات 2022

كاس افريقيا د لعيالات 2022 هوّا تورنوا د لكورة د لعيالات لي منضّم ف لمغريب ؤ بدا ف 2 يوليوز، ؤ غادي يسالي ف 23 يوليوز 2022. هاد تّورنوا عرف لموشاركة ديال 12 فرقة وطنية افريقية ل اول مرة (تّورنوا لّخر لي تنضّم ف 2018 كانو فيه 8 د لفراقي). هاد لبوطولة كاتمتّل نّسخة نمرة 14 ديال كاس افريقيا د لكورة د لعيالات. نّسخة د 2020 كانت تّلغات بسباب جّايحة د كورونا. لبلاد لي منضّمة لبوطولة (لمغريب) علنات عليها لّجنة تّنفيدية ديال لكاف ف 15 يناير 2021. هاد تّورنوا ف نفس لوقت لاعب دور ديال اقصائيات د كاس لعالم د لكورة د لعيالات 2023. لفراقي رّبعة لّولين غادي يتاهلو نيشان، ؤ جوج خرين غادي يلعبو ماتشات د لباراج. لماصكوط ديال لبوطولة هوّا لبؤة لابسة تّوني ديال لفرقة د لمغريب ب سلهام ؤ تيارة امازيغية فوق رّاس، ؤ مسمّية "" تيتريت، لي كاتعني "نجمة" ب لامازيغية. نيجيريا هيّا لفرقة لي كانت كاتدافع على لّقب ديالها ف هاد لبوطولة، ؤ دّات لكاس ف 3 د نّوساخ لّخرين ديال كاس افريقيا د لعيالات. ؤ تّقصات من طاراف لمغريب ف نص نّهائي، ف ماتش لي عرف تكسير رّوكور د لبوطولة د افريقيا د لعيالات ديال عاداد د لحضور ب 45. 562 شخص. هادي اول بوطولة لي لفينال ديالها ماطلعات ليها لا نيجيريا لا غينيا سّتيوائية، لي كانت خرجات من لاقصائيات. لفراقي لمشاركين. لفرقة د لمغريب تاهلات نيشان ب عتيبارها لبلاد لمضايفة. لفراقي لخرين لعبو اقصائيات. 44 فرقة د افريقيا شاركات ف لاقصائيات لي تلعبو على جوج جولات. تيرانات. لماتشات غادي يتلعبو ف كازا ؤ رّباط. لقورعة. لقورعة ديال لماتشات لي حددات لݣروپات ف تّورنوا تدارت ف رّباط ف 29 ابريل 2022 معا 20:30 ب توقيت ݣرينيتش. 12 فرقة توزّعو على 3 د لݣروپات (A ؤ B ؤ C). لفرقة د لبلاد لمنضمة (لمغريب)، لفرقة لي دّات لكاس اخر مرة (نيجيريا) ؤ لفرقة تّانية ف لكلاصمة ف افريقيا (لكاميرون) تعطاو ليهوم لبلايص لّولين ف كلا ݣروپ. دور لمجموعات. لكاف علنات على لپروݣرام رّسمي ديال لماتشات ف 29 ابريل 2022. جميع لمواقيت ب تّوقيت لمحلي (توقيت ݣرينيتش). مرحلة لاقصاء لفوري. ربع نهائي. رّابحين غادي يتاهلو نيشان ل كاس لعالم د لكورة د لعيالات 2023. لخرين غادي يلعبو جوج ماتشات على شكون يطلع ل لمرحلة د لباراج. ماتشات قبل لباراج. لخاسرين ف ربع نّهائي غادي يلعبو بيناتهوم، باش جّوج فراقي لي ربحو يلعبو لباراج، لي غادي يتّلعب بحال تورنوا صغير بين فراقي من لقارات كاملين. جوايز. لجوايز تالية تعطاو مور لمسالية د لبوطولة:
وضعية تاع لكلب

لوضعية تاع لكلب ؤلا ضوݣي (ب نّݣليزية Doggy style) وضعية جنسية كيكون فيها واحد الشريك على يديه و رجليه و شريك لاخور كيدخّل لقضيب ديالو من لّور (سوا ف لبشتير ؤلا ف تّقبة د لمؤخرة). هاد لوضعية سّيكسوالية معروفة من عصور قديمة، ؤ و توصفات ف كاماسوترا ب "لجيماع د لبݣرة".
جي جيتسو

جي جيتسو (بالجاپونية: 柔術) هوّا سمية د مجموعة د لفنون د لمدابزة لاصل ديالهم من الجاپون، وبالضبط من التقنيات اللي كانو تيخدّمو الصاموراي ف لوقت ديال ايدو ف لقرن 17. التقنيات ديال جي جيتسو تادّور على لمدابزة لقريبة، اللي ماتيتخدّمش فيها السلاح. بزاف د الرياضات د لمدابزة ديال دابا جايبة لاصل ديالها من الجي جيتسو بحال الجيدو و لايكيدو و الصامبو و الجي جيتسو لبريزيلي. اللي كيطريني جي جيتسو كيتسمّا جي جيتسوكا، و لحوايج اللي كيلبس كيتسمّاو جي جيتسوݣي.
كاپويرا

كاپويرا (بلبرتغالية: Capoeira) هي فن د لمدابزة لاصل ديالها من لبريزيل، بدات ف لّول د لقرن 16 من عند لعبيد اللي جاو من افريقيا وولادهم. تيجمع هاد لفن ما بين لمدابزة و الشطيح، و تاتكون فيه لموسيقا والتطبال. ف لوقت د لعبودية، كانو الناس تيتدربو للمدابزة ولكن تيديرو راسهم تيشطحو (باش ما يعيقوش بيهم مالين الشي)، و داكشي علاش فيها بزاف ديال لموسيقا. ف 1888، من مورا ما حبسات لعبودية ف لبريزيل، منعات السلطات التدريب د لكاپويرا حيت خافت لا يكون شي تمرد ديال الناس اللي تيطرينيوها، و لكن ف 1930 عاود رجعات وتحلاّت اول مدرسة رسمية ديالها ف لبلاد. لكاپويرا فيها ضربات صعاب ومعقدين، و فيها بزاف د لحركات د الرجلين. اللي كيطريني هاد لفن كيتمّا كاپويريسطا.
كوريپوس

فلاڤيوس كريسكونوس كوريپوس كاتب ؤ شاعر ؤ توارخي امازيغي روماني عاش ف لقرن 6، ؤ لي لكاريير ديالو عرفات زديهار تحت لحكم ديال لاباطيرا لبيزنطيين يوستينيان لّول ؤ يوستين تّاني. لاعمال لمعروفة ديالو هوما قصيدة ملحامية ب عنوان يوهانيس، ؤ قصيدة خرة ب عنوان "مدح يوستين لاصغر". كوريپوس كيتّعتابر ف لغالب اخر كاتب لاتيني موهيم ديال لعصر لقديم. حياتو. كوريپوس اصلو من شمال افريقيا، ؤ كان مدكور ف واحد لوتيقة بلي كان "موعلّيم" (ب لّاتينية ). بعض تّوارخيا كيعتاقدو بلي راه هوّا نفس شّخص لمعروف ب سميت كريسكونيوس افريكانوس، لي كان فرايلي عاش تال لقرن 7، ؤ لي الّف كتاب ديال لقانون لمسيحي ب عنوان "كونكورديا كانونوم"، ولاكين ماكاينينش اديلّا كافية كاتتبت هاد لفرضية. مامعروفة تا حاجة على كوريپوس من غير داكشي لي مدكور ف لقصايد ديالو. على ماكيبان كان شاد لمنصب ديال نوطير ف لمحكمة تحت لادارة ديال اناسطاسيوس، لي كان امين لمال ديال يوستينيان لّول. ف لاواخر د لفترة د لحكم ديال يوستينيان، كوريپوس هاجر من شمال افريقيا ل لقسطنطينية (دابا اسطنبول ف تركيا)، ف لغالب حيت فقد لممتلكات ديالو ملي هجمو لڤندال على لبيزنطيين، ؤ تّورات لمورية لي شعلو موراها. لاعمال. لاعمال ؤ لاسلوب ديال كوريپوس تلقّاو بزاف د لمدح، سيرتو حيت اصلو ماشي طالياني ؤلا ؤروپي ؤ كان كيكتب ب لّاتينية بشكل سلس. يوهانيس. هاد لكتاب مكتوب على شكل قصيدة ملحامية، ب نفس لعنوان، لي معروفة ايضاً ب عنوان "على لحروب لّيبية". هاد لقصيدة ماتّكتاشفات تال لقرن 19، ؤ كاتعاود على لجينيرال يووانيس طروݣليطا لي كان كوماندان ديال لجيش لبيزنطي ف شمال افريقيا، و لي حارب لمور ؤ قدر يتغلب عليهوم. يوهانيس، لي كان هدية ل لاعيان د مدينة قرطاج، فيه 8 د لݣزوات، لّخر فيهوم ماكاملش، ؤ 5000 سطر. لكتاب كيبدا فاش يوستينيان عطا امر ل لجينيرال باش ينضم ل لحرب، ؤ كيسالي فاش نتاصر ف معراكة قرطاج ف 548 ميلادية. لكتاب كان مدكور عند توارخيا بحال يوهانيس كوسپينيانوس، ؤ كان سّلطان لعتماني سليمان لّول دمّر نسخة ديالو، ولاكين ماتّكتاشفات نسخة خرة منو تال 1814 ف ميلانو ف طّاليان. لقصيدة د يوهانيس قيمتها كاتّجاوز لمحتوى تّاريخي ديالها، لي كيوصف شّعوب ديال شمال افريقيا ف لعصر لقديم لّخر، ؤ كاتّعتابر تحفة ادابية كبيرة د لّاتينية. مدح يوستين لاصغر. هاد لقصيدة ب عنوان "Laudibus Iustini Augusti" من 4 د لݣزوات، و كاتعاود على لوفاة ديال لامبراطور يوستينيان لّول، ؤ طلوع يوستين تّاني ل لعرش ف 13 نونبر 565، ؤ لاحدات لي طراو ف لبدية د لحكم ديالو.
قاسم لغزالي

قاسم لغزالي (مزيود ف 24 يونيو 1990 ف سيدي قاسم) كاتب ؤ صحافي مغريبي عندو لجنسية د سويسرا، ؤ من لمغاربا لقلال لي علنو على لالحاد ديالهوم. كيتّعتابر من بين لمودافعين على حقوق لانسان، ؤ كتب بزاف على لحرية دّينية ف لبلدان لاسلامية ؤ لقضايا لمتعلقة بيها. لمقالات ديالو تنشرو ف هافينطون پوسط، لوموند، نوير تسورشر تسايتونݣ، بازلر تسايتونݣ ؤ جورنالات خرين، ؤ تا ف سّيت ديال مؤسسة ريتشارد داوكينز. ف 2017، لغزالي خدا لجنسية سّويسرية، ؤ تّعتابر من بين 14 شخصية سويسرية لاكتر تاتيراً من طاراف جورنال بازلر تسايتونݣ. ف 2018، تّعتابر سّويسري د لعام من طاراف جورنال زونطاݣ تسايتونݣ من بين 30 شخصية، ؤ ف نفس لعام كان ف ليستة ديال مجلة "هو از هو" ديال 200 شخصية معروفة من زيوريخ. حياتو. قاسم لغزالي تّولد ف فاميلة امازيغية صوفية ف قرية حدا سيدي قاسم. جدو كان بنا جّامع د لقرية، ؤ بّاه لي كان خدام ضونتيست، كان باغيه يولّي امام. تحوّل معا فاميلتو ل ليبيا ل سنوات ف طّفولة ديالو، قبل مايرجعو ل لمغريب مرة خرة. وخا صّوفية عندها تعاليم اسلامية روحانية كتر من ما هيّا دوݣماتية، لغزالي عتابر بلي دّين لي تربّا عليه كان متزمّت ؤ منغالق. ف 4 ابريل 2009، ولّا لغزالي عضو ف لمجلس التنفيدي ديال جمعية المدونين المغاربة. ف 2010، بدا كيكتب بلوݣ سميتو "بهموت" لي عبّر فيه على لاراء ديالو على دّين ؤ لمجتمع. لبلوݣ ولّا معروف ف لمنطقة د شمال افريقيا ؤ شّرق لاوسط، ؤ تلّقا لغزالي بسبابو تهديدات ب لقتل، سيرتو حيت كان من نّاس لّولين ف لمغريب لي علنو على لالحاد ديالهوم ف صّوشل ميديا. ب سباب هاد تّهديدات، ضطر باش يخرج من الدوّار ديالو، سيرتو بعدما تطرد من لمدراسة ؤ تعرض ل عتيداءَات لفظية ؤ جسدية. ف 2011 حصل على لجوء انساني ف سويسرا ؤ نتاقل تماك. بان ف بزاف د لموناسبات من بعد ف برامج ديال قنوات تلفازية باش يهضر على لحريّات دّينية ؤ لحقوق د لاقليات.
روزيلا أيان

روزيلا ايان ولا غزالة عيان (مزيودة ف 16 مارس 1996 ف ريدينڭ ف نّڭليز) لعّابة مغريبية نڭليزية محتارفة د لكورة كاتلعب معا فرقة طوطنهام هوطسپور. كانت لعبات معا لمونتاخابات د نّڭليز فئات قل من 17 ؤ قل من 19 عام، ؤ ف 2021 نضمّات ل منتخب لمغريب د لكورة د لعيالات. حياتها. تولدات روزيلا ف مدينة ريدينڭ ف نڭليز من بو مغريبي ؤ ام سكوطلاندية، ؤ قرات ف مدراسة مايدن ارلي. لكاريير ديالها. ف 2015، ربحات لبوطولة ؤ لكاس د نڭليز معا تشيلسي. طوطنهام. ف يوليوز 2019، مشات ل طوطنهام هوتسپر لي عاد طلع ل پروميار سيري د نڭليز. اول مشاركة ليها معا طوطنهام كانت ضد تشيلسي كا حتياطية ف 8 شتنبر 2019 ؤ ماركات بيتها لول ضد اسطون ڤيلا ف 13 دجنبر 2020. ف يوليوز 2023، جددات لكونطرة ديالها معا طوطنهام ل عاماين خرين.
وضعية د السيكس بجنب

وضعية د السيكس بجنب هي وضعية جنسية وصفها لفريق لعلمي ديال ماسترز و دجونسون ف كتاب "ضّعف لجنسي عند بنادم". 75٪ من الناس لمغايرين فضّلو هاد لوضعية ملي جربوها لمرة اللولة، ف تّجربة لي تدارت. هاد تّقنية د سّيكس كاتعطي قدرة ل لمرا باش تّعبر على رّغبة ديالها كتر، ؤ فرصة ل رّاجل باش يطول لعملية لجنسية قبل ما يوصل ل لقدف.
لامسالية

اللامسالية (النݣليزية: Infinity) (لعربية: ما لا نهاية) هوا واحد لكونصيپط ف لماط ؤ لفلسفة لي كيشير ل واحد لعبار للي ما كايتسالاش، ؤلا كبر من اي عاداد طبيعي، ؤ كيتّرمز ليها عادةً ب هاد رّمز formula_1. من لعهد ديال ليونانيين لقدام كانت طّبيعة ديال اللامسالية موضوع د لمداكرة بين لفلاسفة. ف لقرن 17، بعدما تّختارع رّمز ديال اللامسالية من طاراف لعالم نّݣليزي دجون واليس (ف 1655)، بداو لماطيماتيسيانات كيدرسو مسايل عندها علاقة ب اللامسالية، بحال لحساب الصغيوراني ؤ التستيفات اللامسالياوية (لي ماكاتسالاوش)، سيرتو عولاما د لماط بحال جان بيرنولي ؤ ݣييوم دو لوپيطال. وخا داكشي وحلو لعولاما ف لمفهوم د اللامسالية ؤ ماعرفوش واش يتعاملو معاه كا عاداد ؤلا مقدار ب لمفهوم لعام. ف لقرن 19، لالماني ݣيورݣ كانطور وسّع دّراسة لماطاوية ديال اللامسالية فاش بدا كيدرس لمجموعات ؤ لاعداد الصغيورانية ؤ برهن بلي اللامسالية فيها بزاف د لمقادير. مثلا اللامسالية ديال لاعداد الطبيعية صغر من اللامسالية ديال لاعداد لحقيقية.
لأزمة د أڭادير 1911

لازمة د اݣادير ؤ كاتسمّى بعض لمرات بلازمة لمغريبية تّانية، و هي ازمة عالمية وقعات فعام 1911 بسباب لمنافسة لي كانت بين لالمان ؤ فرانسا على لمغريب، حيت المانيا صيفطات واحد لباطو حربي (Panther) لسّواحل د اݣادير و هددات بلي غاتقصفو يلى ماخرجاتش فرانسا من لمغريب. سالا لموشكيل بعدمّا عطات فرانسا لالمان واحد شويّة من لكونݣو لفرانساوية. لاسباب. فلّول ديال لقرن 20، بدات فرانسا لي كانت ديجا ستعمرات لجزاير كاتخاف على لحودود ديالها لغربية، و بدات كاتطمع باش تستاعمر لمغريب. و حيتاش لمغريب هي اخر دولة فشمال افريقيا لي مزالا مستاقلّة، هادشي غايخلّي بزّاف ديال دّول لاورووبية تبغي تاخدها، خصوصا المانيا لي مكانش عندها مستعمرات. ف 1904، تّافقات فرانسا و بريطانيا باش بريطانيا تاخد مصر، و فرانسا تدّي لمغريب. منبعد فعام 1906 غادي تتّافق فرانسا و سبنيول باش يقسمو لمغريب بيناتهم.
فول كونطاكط

فول كونطاكط ولاّ فول كونطاكط كاراطي ولاّ فول كونطاكط ميريكاني هو رياضة د لمدابزة بدات ف لميريكان ف الستينيات ديال لقرن لعشرين. تايجمع لفول كونطاكط ما بين لبوكس لينڭليزي و لكاراطي، و لمدابزات ديالو تيكونو اما بلحساب ديال النقط ولا بالضربة لقاضية. لبلايص اللي تقدر تضرب فيهم ف لفول كونطاكط هوما لبلايص فوق الصمطة، من غير الظهر. ف لمدابزات يقدر يضرب لواحد بيديه ولا برجليه. لاوزان. ف الرياضة د فول كونطاكط، كيدايزو الناس على حساب شحال فيهم د التقل. لمجموعات د لاوزان اللي كاينة هي:
شينزو أبي

شينزو ابي (ب جّاپونية 安倍 晋三، مزيود ف 21 شتنبر 1954 - مات ف 8 يوليوز 2022) سياسي جاپوني لي كان رئيس لوزارا د جّاپون، ؤ رئيس ديال لحيزب لّيبيرالي دّيموقراطي من 2006 تال 2007، ؤ عاوتان من 2012 تال 2020. شينزو ابي هوّا مول اطول مدة ديال لحكم ف منصب رئيس لوزارا ف تّاريخ د جّاپون. شينزو ابي تولد ف فاميلة سياسية ؤ تّنتاخب ف لبرلمان جّاپوني ديجا من 1993. كان شغل منصب ديال امين لمجلس د لوزارا من 2005 تال 2006 ف لفترة ديال دجونيشيرو كويزومي، ؤ ل مدة قصيرة كان زعيم د لموعارضة ف 2012. ف 8 يوليوز 2022، تّغتال ابي من طاراف عسكري جاپوني سابق، فاش كان كيلقي خطبة ف اطار لحملة نّتيخابية ديالو. ابي كان سياسي محافضي لي بزاف د نّاس كانو كيوصفوه بلي كان يميني ؤ قومي جاپوني.
غتيال ديال شينزو أبي

ف 8 يوليوز 2022، شينزو ابي، رئيس لوزارا لفايت د جّاپون، ؤ عضو ف لبرلمان، تعرض ل عملية غتيال فاش كان كيخطب حدا لݣار د تّران د ياماطو سايداجي ف مدينة نارا ف غرب جّاپون. معا جوايه سّاعة 11:30 ب تّوقيت د جّاپون (ݣرينيتش+9)، ف خطبة ديال لحملة نّتيخابية ديال لحيزب لّيبيرالي دّيموقراطي، تيرا عسكري جاپوني سابق على ابي من لّور ب كابوس مصاوب ب ليد. شينزو ابي تّنقل فيساع ف هيليكوپطير طبية ل سبيطار نارا لجامعي، ؤ معا 5:03 د لعشية تّعلن على لوفاة ديالو. لمتّاهم، طيتسويا ياماݣامي، ساكن ف نارا، ف عمرو 41 عام، ؤ كان خدم 3 سنين ف لبحرية د جّاپون من 2002 تال 2005. لبوليس، لي شدّوه ف لحين، ݣالو بلي ياماݣامي عتارف ب لجريمة ديالو. فاش قلّبو ف دارو، لقاو سلاحي خرين ؤ مواد تفرݣيعية. مجموعة د لقيّاد ؤ سّياسيين ف لعالم نعاو شينزو ابي ؤ تاسّفو على لغتيال ديالو. هادي اول عملية د غتيال ديال رئيس وزارا جاپوني من 1936 فاش طرا نقيلاب عسكاري ف جّاپون لي فشل ف لّخر.
باسكيط

لباسكيط هي رياضة جماعية تختارعات عام 1891 ف لميريكان كيلعبوها جوج ديال لفراقي ضد بعضياتهم. كل فرقة د لباسكيط تيكونو فيها 5 د اللعابا تيلعبو بيديهم بكورة ليمونية. لفكرة ديال لباسكيط هي باللي كل فرقة خاص تدخّل لكورة ف السلة اللي تادّافع عليها لفرقة لاخرا. الا كان اللعاب فايت واحد لخط ودخّل لكورة، تاتاخد فرقتو 2 د النقاط، ويلا كان بعيد (خارج لخط) وماركا، تاتاخد لفرقة 3 د النقاط. لفرقة اللي تيكون عندها اكبر عدد د النقاط ملّي تيسالي لماتش هي اللي تاتكون ربحات. لماتش د لباسكيط تيكون مقسوم على 4. كل ربع تاتكون فيه 10 د الدقايق و بيناتهم ستيراحة.
لبطل د لأزمان

لبطل د لازمان (ب نّݣليزية The Hero of Ages) هيّا رّواية تّالتة ف سّيرية د ميستبورن لي مالّفها لكاتب لميريكاني براندن سانديرسن. ؤ خرجات ف 14 اكتوبر 2008. هاد رّواية مسبوقة ب لامبراطورية لّخرانية (2006) ؤ لبير د لمعراج (2007)، ؤ متبوعة ب رّواية لّولة ف سّيرية لفرعية د "واكس ؤ وييْن" ب عنوان لاشابة د لقانون (2015)، لي كاتطرا لاحدات ديالها 300 عام مورا داكشي.
داريجة يهودية

دّاريجة ليهودية هيّا لهجة ؤلا مجموعة د لّهجات كيهضروهوم ليهود لي كانو ؤلا باقين ساكنين ف لمغريب. كاتّعتابر دّاريجة ليهودية من بين لّهجات د لعربية ليهودية، ؤ متاتّرة ب لوغات خرة بحال سّپنيولية، حاكيتيا (سّپنيولية لمغريبية ليهودية) ؤ لّادينو بسباب لهجرة ديال ليهود سّيفارديين من سپانيا ل لمغريب، ؤ لفرانساوية، ب لاضافة ل بزاف د لكلمات ديال لعبرية. دّاريجة ليهودية قريبة ل دّاريجة لي مولّفين لمغاربا ؤ كاتّفاهم معاها، كاتّفاهم شوية معا تّونسية ليهودية، شوية قل معا لّيبية ليهودية، ؤ ماكاتّفاهمش ݣاع معا لعراقية ليهودية. ف 1992 كانو علاين 250. 000 واحد كيهضرو بيها ف اسرائيل، ؤ جوايه 9000 ف بلدان خرين. بزاف د ليهود لي عايشين ف لمغريب دابا كيهضرو لفرانساوية بلاصت دّاريجة ليهودية. اغلبية لي كيهضرو دّرايجة ليهودية دابا شرّاف، و هاد لّوغة دابا كاتّعتابر مهددة ب نّقيراض. تاريخياً، دّاريجة ليهودية كانت كاتّكتب ب لحروف د لعبرية. كاينين اصدارات ديال جورنالات من لّخر د لقرن 19 ؤ نّص لّول د لقرن 20 لي كانو موجّهين ل ليهود لمغاربا ب هاد لّوغة، ؤ تا بعض لكتوبا لي كاتّناول مواضيع دينية، ؤ بزاف منّها كان عندو توجه صهيوني. كاين تا برنامج ف راديو اسرائيلي ب هاد لّوغة. سّمية. ليهود بشكل عام كانو كيفضّلو يميّزو لّوغة ؤلا لّهجة باش كيهضرو على دياول لخرين (لي ماشي يهود). ف لمغريب، ليهود لمغاربا كانو كيسمّيو دّاريجة ليهودية "لّوغة ديالنا" ؤلا "لعربية ديالنا"، موقابيل دّاريجة لعامة لي كانو كيسمّيوها "لعربية د لمسلمين".
طاي بوكسين

طاي بوكسين ولاّ مواي طاي هو رياضة د لمدابزة بدات ف طايلاند ف لقرن 16. لاصل د هاد الرياضة كان هو التدريب ديال لعسكر باش يدافعو على راسهم ملّي يهجمو عليهم لبيرمانيين. كاتسمّا هاد الرياضة تا "الرياضة د الطراف التمنية"، حيت يمكن اللي كيطرينيها يضرب بتمنية د لبلايص د يديه ورجليه. من لحوايج لمعروفة ف الطاي بوكسين هي باللي لواحد يقدر يضرب تا بركبتو، ويقدر يضرب تحت السمطة. طاي بوكسين ولاّت دابا تاتلعب ف لعالم كامل، وعندها جامعة دولية ديالها. دخلات هاد الرياضة للالعاب لاولمپية واول مرة غادي يشاركو فيها ناس ايلعبوها اتكون ف باريز ف 2024.
البتول العلوي

البتول العلوي (مزيودة ف 1950 ف وزان) كاتيبة ؤ شاعيرة مغريبية. خدمات ف مدينة فاس من 1974 ف لادارة د لاشغال لعومومية (طرابوبليك). كانت شغوفة ب لكتابة من صغرها، ؤ فاش شّدات تّقاعد نّسبي ف 2005، تفرّغات ليها بشكل كامل. ؤ هيّا عضوة ف "رابطة كاتبات المغرب" فرع فاس بولمان، ؤ ف بزاف د لجمعيات تّقافية ف لمغريب ؤ على برا.
عبد الكريم الماحي

عبد الكريم الماحي، تولد ف 1972 ف بطيوة ؤ توفا ف 16 غشت 2024 ف الجديدة، هو شاعر ؤ زجّال مغريبي. تحوّل ف طفولتو ل مدينة جّديدة فين قرا لبتيدائي ؤ لكوليج. دخل ل عالم زّاجال من 1994، بعدما تلاقا معا حميد باطما ؤ محمد باطما. دخل ل عالم لمسرح ف تّسعينات كا مومتيل، ؤ حاول يمسرح بعض لقصايد د زّاجال، ؤ اسس مجموعة غنائية على نّاماط لغيواني. من 2003، كان كيعاني من تّشرد ؤ صعوبات مادية بعدما جرّات عليه شّركة لي كان خدّام فيها.
بوطولا 1 (2022-2023)

الترتيب على حساب الدورات. هاد لجدوال كايستف لفراقي على حساب الترتيب ديالهوم من مورا كولا دورة.
لكتبية

جامع لكتبية هوّا جامع تاريخي ؤ اكبر جامع كاين ف لمدينة لقديمة د مراكش. لموضع د جّامع جا قريب من ساحة جامع لفنا. جّامع تّبنا ف عهد سّلطان لموحدي عبد المومن لكومي ف عام 1147، مورما سيطر على مراكش من عند لمرابطين. ف 1158، تعاود لبني د جّامع بشكل كامل، ؤ هاد لبني هوّا لي باقي واقف دابا، ؤ ف لغالب ماكملات صّمعة ديالو تال عهد سّلطان يعقوب لمنصور ف 1195. لكتبية كاتّعتابر من اهم نّماديج ديال لمعمار لموحدي ؤ د لمعمار لمغريبي بشكل عام، ؤ سّتيل ديالها تبازا على ديال جامع تينمل لي جا ف تينمل، لعاصيمة لّولة د لموحدين.
لمغارة د هرقول

لمغارة د هرقول مجموعة د لكهوف لاركيولوجية لي جات حدا كاپ سپارطيل، 14 كيلوميطر ف لغرب ديال طانجا، ؤ ماشي بعيدة على لقصر لملكي د طانجا. لمغارة عندها جوج فتحات، وحدة كاتطل على لبحر، ؤ لوخرة على لبر، منين كيدخلو سّياح ف لعادة. لفتحة لبحرية كاتسمّا "لخريطة د افريقيا"، حيت شّكل ديالها كيبان بحال يلا قلبتي لخريطة د قارة افريقيا افقياً. لكهوف طرف منها طبيعي، ؤ طرف اخور كبير حفروه سّكان لامازيغ لاصليين ف ازمنة غابرة باش يستعملو لحجر ف لمصاوبة ديال ادوات مختالفة، بحال روايض، طاحونات ؤ غيرهوم. ف لقديم كانو نّاس كيعتاقدو بلي لمغارة د هرقول كاتبقا نازلة بلا حدود، ؤ بلي كاين شي ممر سري طولو 24 كيلوميطر كيربطها معا ؤروپا تحت من مضيق جبل طّر. اساطير. لؤسطورة كاتݣول بلي رّب ليوناني هرقول، نعس ف هاد لمغارة قبل مايكمّل لعطاشة نمرة 11 من بين 12 كان كلّفهوم بيه لماليك ؤريسثييوس، ؤ لي كانت باش يجيب تّفاحات دّهبية من جّردة ديال لحوريات لغربيات، لي لموضع ديالها كان ف مدينة ليكسوس حدا لعرايش. على حساب لمكتوبات د رّومان، كان واحد جّبل سميتو اطلس لي كان كيجمع شمال افريقيا معا ؤروپا، ؤ فاش هرقول داز من تماك، بلاصت ما يتسلّق جّبل، هرقول خدّم لقوة لخارقة ديالو باش يهرّسو، ؤ بهادشي فصل لقارات بجوج على بعضياهوم، ؤ خلق مضيق جبل طّر. طرف من جبل اطلس لاسطوري هوّا جبل طّر، ؤ لاخور ف جّيهة لمقابلة هوّا اما جبل هاشو ؤلا جبل موسى. هاد جّبال من جوج جوايه كيتسمّاو لعمايد د هرقول. تاريخ. ف لعصر نّيوليتي (جوايه 6000 قبل لميلاد) كان بنادم ساكن ف مغارة هرقول. ف لفترة لعصرية، عاودو تّكتاشفو هاد لكهوف ف 1878. ف 1920 سّلطات حلو لمغارة ل لعوموم، ؤ تصنّفات ترات تقافي وطني ف 1952. ف 1986، ب موبادرة من صديقة ديال لفنان نّݣليزي براين ݣايسين، لي كان ساكن ف طانجا، تشتت رّماد ديال لبقايا ديالو ف لمغارة. ف 23 اكتوبر 1995، لݣروپ د رّوك لبريطاني ديف ليپارد، لعبو لموسيقا ف لمغارة د هرقول (بعدما دارو حفلة د لموسيقا ف ڤانكوڤر ف كانادا ؤ ف لندن) ؤ بهادشي دخلو ل موسوعة ݣينيس د رّوكورات، حيت دارو تلاتة د لحفلات موسيقية ف 3 د لقارات ف نفس نّهار. ف 20 دجنبر 2003، تسدو لكهوف على عوموم نّاس بعدما طرا نهيار سبابو اشغال د لبني حدا لموضع، ؤ عاود تحلّات ف يناير 2004، بعد لمعاينة د لبلاصة. ف شتنبر 2015، تحلّات لمغارة ل لعوموم، بعدما كانت تسدّات عامين بسباب اصلاحات.
بيزبول

لبيزبول ؤلا لكورة د لقاعدة هي رياضة جماعية معروفة بزاف ف لميريكان، و جا لاصل ديالها من لينڭليز، فين تلعبات اول مرة ف لقرن 18. كل فرقة د لبيزبول تيكونو فيها 9 د اللعابة، كل واحد فيهم عندو بلاصتو ف التيران. لفكرة د اللعبة هي واحد لفرقة تاتهجم ولاخرا تادافع (و مبعد تيتبادلو). اللعاب د لفرقة اللي تاتهجم تاتكون عندو زرواطة خاص يضرب بيها لكورة اللي تاتلاح ليه لابعد بلاصة قدر، و موراها خاص صحابو يكملو دورة على التيران قبل ما تقبط لفرقة اللي كادافع لكورة. تّلعب لبيزبول ف لالعاب لاولمپية من 1992 ل 2008، و عاود رجعليها ف 2020، و باقي تال دابا.
لپروطيسطانطية

لپروطيسطانطية (ب لفرانساوية Protestantisme) هيا معا لكاطوليكية و لؤرطوضوكسية من اهم لفروع فالديانة لمسيحية. و هاد الفرع بان ف لقرن 15 معا شخصيات فحال مارتين لوتر اولا جون ويكليف نّڭليزي و غيرهم حيت بغاو يقاومو السلطة لي كانت كاتمارسها لكاطوليكية داك لوقت ف لقرون لوسطانية. على حساب احصاء نتاع 2011 عدد التابعين ديال لپروطيسطانطية واصل ل800 مليون د لباشار لي كيمتلو 37% ديال لمسحيين.
لهوند

لكورة د ليد ؤلا لهوند هي رياضة جماعية كيلعبوها جوج فراقي ضد بعضياتهم. كل فرقة تيكونو فيها 7 د اللعابا اللي خاص يماركيو ف الشبكة د لفرقة لاخرا. لفرقة اللي تاتربح هي اللي سجلات اكبر عدد د لبيوتا على لاخرا. بداو لقواعد د هاد الرياضة ف الدانمارك ف اللخر د لقرن 19. اوّل مرة تلعب ماتش رسمي كانت ف 1917 ف برلين، لعاصمة د المانيا، و من تما بدات تاتّعرف. ف لكورة د ليد يمكن لكل لعّاب يبقا هاز لكورة و يبومبيها بيديه، ولكن ماعندوش لحق يضربها برجليه، الا لحارس، اللي يقدر يخدّم تا رجليه باش يطاكي. دخل لهوند للالعاب لاولمپية ف 1972 للرجال، و 1976 للعيالات. عندو كاس لعالم ديالو كاتّلعب مرة كل عاماين. شارك لمغريب 7 د لمرات ف هاد كاس لعالم.
كاس ؤروپا د لكورة د لعيالات 2022

كاس ؤروپا د لكورة د لعيالات 2022 هوّا تورنوا د لكورة د لعيالات لي منضّم ف نّݣليز ؤ بدا ف 6 يوليوز، ؤ غادي يسالي ف 31 يوليوز 2022. هوّا تّورنوا نمرة 13 ديال كاس ؤروپا د لكورة د لعيالات لي كيتنضّم مرة كلا 4 سنين. هادي نّوسخة تّانية لي لاعبين فيها 16 فرقة. ف لاصل كان خاصو يتّلعب من 7 يوليوز تال 1 غشت 2021، ولاكين بسباب جايحة كورونا، ؤ تّاجيل ديال لالعاب لؤلامپية د 2020 ؤ كاس ؤروپا د لكورة 2020 ل صيف 2021، تاجّل هاد تّورنوا ب عام. ف هاد شّومپيونا، هولاندا كاتدافع على لّقب ديالها لي خداتو ف 2017، ؤ ارلاندا الشمالية كاتلعب اول مرة. لڤار ؤ طيكنولوجيا ديال خط لݣول بجوجهوم مخدّمين. نّݣليز كانت لبلاد لوحيدة لي دفعات ضوسي ديال تّرشيح باش تستاضف لبوطولة قبل دّادلاين (لموعد لّخر ديال تّرشيح). لّجنة تّنفيدية ديال ليتيحاد ديال لجاميعات لؤروپية د كورة علنات على لبلاد لمضايفة ف 3 دجنبر 2018. طّيكنولوجيات ديال لڤار ؤ خط لݣول تخدّمو ف هاد تّورنوا. لفينال تلعبات مابين نّݣليز ؤ المانيا، ؤ ربحات نّݣليز ب 2 ل 1 باش تاخد هاد لكاس ل لمرة لّولة. لاقصائيات. 47 فرقة وطنية د لعيالات شاركات ف لاقصائيات، من بينهوم قبرص لي شاركات اول مرة ب مونتاخاب د لعيالات على لمستوى دّولي، ؤ كوصوڤو لي شاركات اول مرة ف كاس ؤروپا د لعيالات. نّݣليز كا بلاد مضايفة تاهّلات نيشان. عكس لاقصائيات ديال تّورنوات لي دازو، دّور لّول تحيّد، ؤ لفراقي كاملين لعبو نيشان ف دّور د لݣروپات على جوج جولات: لفراقي لي مشاركين. ف فبراير 2022، تعلّقات لمشاركة ديال لفرقة د روسيا ف تّورنوا بعد جّتياح رّوسي د ؤكرانيا. ف 2 ماي، ليتيحاد ديال لجاميعات لؤروپية د كورة علن بلي روسيا تمنعات من جميع لبوطولات لؤروپية، ؤ لمونتاخاب د لبرطقيز خدا بلاصت روسيا ف كاس ؤروپا د لعيالات.
لعيد لكبير

لعيد لكبير ؤلا عيد لاضحى هوّا حتيفال كيجي ف 10 دو لحجة ف تّقويم لاسلامي، ؤ ف لاطار ديالو كيدبحو لمسلمين حيوان (ف لعادة حولي ؤلا ماعز)، كا قربان ل الله. لعيد لكبير هوّا واحد من جوج حتيفالات رئيسية عند لمسلمين، لاخور هوّا لعيد صّغير. لاصل د هاد لعيد، على حساب تّرات لاسلامي، هوّا لمحاولة ديال نّبي ابراهيم باش يدبح ولدو اسماعيل ب امر من الله، لي تسالات فاش الله نزّل على ابراهيم كبش باش يفديه بلاصت ولدو. لعيد لكبير كيدخل تا ف طّقوس ديال لحج ل مكة.
طيليسكوپ دجيمس ويب

طيليسكوپ دجيمس ويب (ب نّڭليزية James Webb Space Telescope، ب ختيصار JWST) طيليسكوپ فضائي مديور باش يشوف سيرتو ب شّعا تحت لحمر. ب عتيبارو اكبر طيليسكوپ بصري ف لفضاء، ؤ لحساسية لكبيرة ديالو ف لمجال تحت لحمر، عندو قدرة باش يشوف كسدات فلكية لي بعيدة، قديمة، ؤلا باهتة كتر بزاف من طيليسكوپ هابل لي كان قبل منو. من لمتوقع بلي هاد طّيليسكوپ غادي يفتح لمجال ل مجموعة د لابحات ف لفلك ؤ لكوصمولوجيا، بحال لمراقبة ديال اول نجوم ؤ اول مجرات بانو ف لكون ؤ معلومات ادق على لجو ديال لكواكب برا لمجموعة شّمسية، سيرتو لي تقدر تكون فيها لحياة. طيليسكوپ دجيمس ويب طوّراتو وكالة لفضاء لميريكانية نازا، ب تعاون معا وكالة لفضاء لؤروپية ايزا، ؤ وكالة لفضاء لكانادية. طّيليسكوپ مسمي على دجيمس ادوين ويب لي كان مودير ديال نازا مابين 1961 ؤ 1968. ؤ تصيفط ل لفضاء ف 25 دجنبر 2021، ؤ خرجات اول تصويرة خداها ل لاعلام ف 11 يوليوز 2022.
لڤولي

لڤولي ؤلا لكورة الطايرة هي رياضة جماعية كيلعبوها جوج فراقي ضد بعضياتهم. كل فرقة تيكونو فيها 6 د اللعابة بيناتهم شبكة. لفرقة اللي تاتقدر طّيح لكورة ف النص د التيران د لفرقة لاخرا تاتّاخد نقطة. اول فرقة تاتوصل ل 25 نقطة (بفرق د جوج نقط علاقل) تاتربح شوط. لفرقة اللي تاتربح اللّولا تلاتة د لاشواط هي اللي تاتربح لماتش. اول بلاد بدات فيها لكرة الطايرة كانت هي لميريكان، ف 1885، و من بعد دازت لبزاف د لبلدان ف لعالم. دخلات هاد الرياضة لللالعاب لاولمپية ف 1964 و تيلعبوها الرجال و لعايلات بجوج.
لحقل لعميق اللول ديال طيليسكوپ دجيمس ويب

دّيپ فيلد ؤلا لحقل لعميق لّول ديال طيليسكوپ دجيمس ويب هيّا اول تصويرة لتاقطها طيليسكوپ دجيمس ويب خرجات ل لاعلام ف 11 يوليوز 2022. هاد تّصويرة كاتسمّا ديپ فيلد (ؤلا حقل عميق) حيت واخدة وقت طويل باش تجمع ضّو ف موضع واحد ديال سّما، باش تديطيكتي مصادر د شّعا لي باهتين بزاف بحال نجوم ؤلا مجرات بعاد بزاف من لارض. هاد تّصويرة لي مركّزة على طرف صغير من سّما ف نّص لجنوبي د لارض، كاتبيّن سماكس 0723 لي هوّا تجمع مجري، كيبعد علينا ب 4، 6 مليار سنة ضوئية، ف لكوكبة ديال ڤولانس. هاد تّجمع لمجري فيه لالاف د لمجرات، ؤ تّصويرة ديالو لي خدا دجيمس ويب كاتّعتابر ادق تصويرة خداها بنادم ل حد ليوم.